CELEX: 62008FN0012
Language: hu
Date: 2008-02-05 00:00:00
Title: F-12/08. sz. ügy: 2008. február 5-én benyújtott kereset – Nardin kontra Parlament

5.7.2008   
            
            
               HU
            
            
               Az Európai Unió Hivatalos Lapja
            
            
               C 171/50
            
         2008. február 5-én benyújtott kereset – Nardin kontra Parlament
   (F-12/08. sz. ügy)
   (2008/C 171/99)
   Az eljárás nyelve: francia
   Felek
   
      Felperes: Thierry Nardin (Luxemburg, Luxemburgi Nagyhercegség) (képviselő: V. Wiot ügyvéd)
   
      Alperes: Európai Parlament
   A jogvita tárgya és leírása
   Egyrészt az Európai Parlament 2007. április 2-i, a felperes munkába lépésekor fennálló jogosultságait megállapító határozat külföldi munkavégzési támogatást nem nyújtó részének megsemmisítése, másrészt az alperesnek a külföldi munkavégzési támogatás és a késedelmi kamat megfizetésére, valamint a felperest ért nem vagyoni kár megtérítésére való kötelezése
   Kereseti kérelmek
   
               —
            
            
               A Közszolgálati Törvényszék semmisítse meg az Európai Parlament 2007. április 2-i, a felperes munkába lépésekor fennálló jogosultságait megállapító határozat külföldi munkavégzési támogatást nem nyújtó részét;
            
         
               —
            
            
               a Közszolgálati Törvényszék kötelezze az Európai Parlamentet, hogy az fizessen a felperesnek 2007. áprilisától a teljesítésig minden hónapra az alapilletmény 16 %-át kitevő összegű külföldi munkavégzési támogatást, valamint háztartási támogatást és eltartott gyermek után nyújtott támogatást;
            
         
               —
            
            
               a Közszolgálati Törvényszék ítéljen meg a felperes részére a pénzkövetelések után esedékessé válásuktól teljesítésükig évi 8 % késedelmi kamatot;
            
         
               —
            
            
               a Közszolgálati Törvényszék kötelezze az Európai Parlamentet, hogy az fizessen a felperesnek 10 000 eurót vagy más összeget, akár magasabb összeget is, a felperest ért nem vagyoni kár megtérítéseképpen;
            
         
               —
            
            
               a Közszolgálati Törvényszék kötelezze az Európai Parlamentet a költségek viselésére.